एक निजी टीवी चैनल के साथ इंटरव्यू में दिलीप वेंगसकर से जब ये पूछा गया कि ख़राब फॉर्म के बावजूद वीरेंदर सहवाग को क्यों शामिल किया गया, तो उन्होंने कहा, "कुछ खिलाड़ी सहवाग को टीम में चाहते थे. वैसे सहवाग ने पहले अच्छा प्रदर्शन किया है."

वेंगसरकर ने इससे इनकार किया कि उन पर किसी तरह का दबाव था लेकिन उन्होंने यह ज़रूर स्वीकार किया कि वे हमेशा कप्तान का समर्थन करते हैं.

वेंगसकर ने कहा कि कप्तान राहुल द्रविड़ सहवाग को टीम में चाहते थे. ये पूछे जाने पर कि अगर द्रविड़ सहवाग का समर्थन नहीं करते, तो क्या सहवाग को टीम में शामिल नहीं किया जाता, वेंगसरकर ने हाँ में जवाब दिया.

ख़राब प्रदर्शन

28 वर्षीय वीरेंदर सहवाग ने पिछली 13 पारियों में सिर्फ़ एक अर्धशतक ही लगाया है. दक्षिण अफ़्रीका दौरे में अच्छा प्रदर्शन नहीं करने के कारण वीरेंदर सहवाग को वेस्टइंडीज़ के ख़िलाफ़ सिरीज़ के लिए टीम में जगह नहीं मिली थी.

लेकिन श्रीलंका के ख़िलाफ़ सिरीज़ में उन्हें दोबारा टीम में शामिल किया गया. उन्होंने श्रीलंका के ख़िलाफ़ एक मैच में 44 गेंद पर 46 रनों की पारी भी खेली.

वीरेंदर सहवाग ने अभी तक 167 एक दिवसीय मैच खेले हैं. उन्होंने 31.18 की औसत से 5032 रन बनाए हैं, जिनमें सात शतक शामिल हैं.

वर्ष 2003 के विश्व कप में वीरेंदर सहवाग ने भारत के लिए सभी 11 मैच खेले थे और 27.18 की औसत से 299 रन बनाए थे.

 \n\nउपरोक्त लेख के लिए मुझे एक अच्छा शीर्षक दें।
'द्रविड़ चाहते थे, सहवाग टीम में रहें'